কালিমান্টান আম (Mangifera casturi) বা স্থানীয় ভাষাত কস্তুৰী হ ’ ল এটা গ্রীষ্মকালীন ফলৰ গছ যি প্রায় ১৩-৩০ মিটাৰ মান দীঘল হয় যাক খুব সামান্য অঞ্চলতেই পোৱা যায়, বিশেষকৈ দক্ষিন বর্নেইত (ইন্দোনেচিয়া) বানজাৰমেচিন অঞ্চলত পোৱা যায়। আজিকালি কাঠৰ অবৈধ চোৰাকাৰবাৰীৰ বাবে যদিও গছৰ সংখ্যা কমিছে, তথাপি কেতিয়াবা কেতিয়াবা ইয়াৰ অতি ধুনীয়া সোৱাদৰ বাবে মানুহে খেতি বাতি কৰাৰ ফলত এই বিধ গছ এতিয়াও লুপ্ত হোৱা নাই। কালিমান্টান আমৰ আকাৰটো (Mangifera casturi) আন আন আমৰ তুলনাত অবশ্যে সৰু। কিন্তু ইয়াৰ প্রতিটোৰ ওজন হব প্রায় ৫০ ৰ পৰা ৮৪ গ্রামলৈ। নপকা অবস্থাত আমটো দেখাত সেউজীয়া, পকাৰ পিছত ৰংটো সলনি হৈ যায়, তেতিয়া ইয়াৰ ৰংটো মুগা বৰনীয়া বা কজলা বৰনীয়া হয় আৰু তাৰ গাটোত এটা চক্ চকীয়া ভাব থাকে। ৰংৰ বিশেষত্বটোৰ বাবে M. casturi আমক আন আন আমৰ পৰা বেলেগ কৈ চিনিব পাৰি। মুঠতে তিনি প্রকাৰৰ Mangifera casturi আম – Kasturi, Mangga Cuban আৰু Pelipisan এতিয়ালৈকে পোৱা যায়। ধুনীয়া গোন্ধৰ বাবে Kasturi অধিক জনাজাত। Mangga Cuban আৰু Pelipisan দুয়োবিধকেই পৃথক প্রজাতিৰ বুলি ধৰা হয়। Pelipisan প্রজাতিৰ আমটো অতিকৈ মিঠা সোৱাদত পোৱা যায়, ফলত ইয়াক কস্তুৰী আমৰ এটা সংকৰ প্রজাতি বুলিহে ধৰা হয়। ইয়াৰ বিষয়ে অধিক গবেষণাৰ প্রয়োজন আছে যাতে এই বিধ আমৰ বিষয়ে আৰু বেছীকৈ জনা যায়। এই ফলৰ ভিতৰৰ মংসটোৰ ৰং কমলা বৰনীয়া আৰু ইয়াৰ গঠনটো সুগন্ধীযুক্ত ধুনীয়া। আমি যদি কস্তুৰীক অন্য আমৰ (Mangifera indica) লগত তুলনা কৰো তেন্তে কস্তুৰীৰ সোৱাদ তুলনামূলক ভাবে কম যেন লাগে কিন্তু ইয়াৰ মংসটো কোমল আৰু অধিক ফাইবাৰ যুক্ত। দক্ষিন বোর্নেইৰ মানুহ আনকি অন্যান্য চুবুৰীয়া দেশৰ মাজতো এই বিধ আম খুব জনপ্রিয়। ইয়াৰ সোৱাদ ইমান মিঠা যে তাৰ বাবে মানুহে এটা পূৰণি গান তৈয়াৰ কৰিছিলঃ Seharum kasturi, seindah pelangi, semuanya bermula.